જમ્મુ-કાશ્મીરમાં તાજેતરમાં સુરક્ષાદળોએ હિઝબુલ મુજાહિદ્દીનના મોસ્ટ વોન્ટેડ કમાન્ડર દાઉદ અહેમદ શેખને એક અથડામણમાં ઠાર માર્યો હતો. છેલ્લા કેટલાક દિવસોમાં સુરક્ષાદળોને આતંકીઓ સામે આવી અનેક સફળતાઓ મળી છે. તેમ છતાં સુરક્ષાદળો ચિંતિત છે. તેમની ચિંતાનું કારણ છે આતંકવાદીઓના જનાજામાં ઊમટી પડતી જંગી માનવ મેદની. દાઉદ શેખના જનાજામાં જે જંગી સંખ્યામાં ભીડ ઊમટી પડી હતી એવી ભીડ તો મુખ્યપ્રધાન દિવંગત મુફતી મોહંમદ સઇદના જનાજામાં પણ જોવા મળી નહોતી.